মাঠে তখন ঘোড়া ছুটছে। আর রেসকোর্সের গ্যালারিতে বসে কয়েক জন ফুটবলার গ্লাসে মূত্র ত্যাগ করছেন! গ্লাস উল্টে গ্যালারি থেকে তা দর্শকদের দিকে ছুড়েও দিচ্ছেন। চেলটেনহাম ফেস্টিভ্যালে ক্যামেরায় এই ছবি ধরা পড়েছে। অশালীন আচরণের জন্য এই ফুটবলারদের রেসকোর্সে ঢোকার উপর নিষেধাজ্ঞা জারি করেছেন উৎসব কর্তৃপক্ষ। বুধবার ঘটানটি ঘটেছে লন্ডনে। অভিযুক্তেরা লন্ডনেরই ৩টি ফুটবল ক্লাবের সদস্য। ক্যামেরায় দেখা গেছে, লন্ডনের এমকে ডন ক্লাবের মিডফিল্ডার সমীর কারুথারস প্রথম এই কাজ করেন। তাঁর দেখাদেখি নর্দাম্পটন টাউনের জেমস কলিনস এবং ব্রিস্টল সিটির খেলোয়াড় লিউকও-সহ আরও কয়েক জন ফুটবলার একই ভাবে গ্লাসে মূত্র ত্যাগ করেন। এর পর তারা সকলেই এক এক করে গ্যালারি থেকে তা নীচে ছু়ড়ে দেয়। গ্যালারিতে তাদের সঙ্গে কয়েক জন মহিলা সেলিব্রিটিও ছিলেন। ফুটবলারদের এই কাজে নাকি তাঁরাও প্রশ্রয় দিচ্ছিলেন।